[pic] | KOMISIJA EVROPSKIH SKUPNOSTI |

Bruselj, 28.3.2007

COM(2007) 394 konč.

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

- Osnutek skupnega stališča Skupnosti - (predložen s strani Komisije)

OBRAZLOŽITVENI MEMORANDUM

1. Protokol 31 k Sporazumu EGP vsebuje posebne določbe o sodelovanju med Skupnostjo in državami EGP-EFTA na področjih, za katera ne veljajo štiri temeljne svobode.

2. Namen priloženega osnutka Sklepa Skupnega odbora EGP je spremeniti Protokol 31 tako, da se razširi sodelovanje na področju varstva potrošnikov. Sklep določa okvir za sodelovanje in podrobnosti za polno udeležbo držav EGP-EFTA v programih in dejavnostih Skupnosti na tem področju z učinkom od 1. januarja 2007 ter zadeva:

- 32006 D 1926 : Sklep št. 1926/2006/ES Evropskega parlamenta in Sveta z dne 18. decembra 2006 o uvedbi programa ukrepov Skupnosti na področju potrošniške politike (2007–2013) (UL L 404, 30.12.2006, str. 39).

3. Člen 1(3)(b) Uredbe Sveta (ES) št. 2894/94 o pravilih za izvajanje Sporazuma EGP predvideva, da Svet na predlog Komisije oblikuje stališče Skupnosti do takih sklepov.

4. Osnutek sklepa Skupnega odbora EGP se predloži v odobritev Svetu, nato pa Komisija v najkrajšem možnem času predstavi stališče Skupnosti v Skupnem odboru EGP.

Osnutek

SKLEP SKUPNEGA ODBORA EGP

o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,

ob upoštevanju naslednjega:

(1) Protokol 31 k Sporazumu je bil spremenjen s Sklepom Skupnega odbora EGP št. …/... z dne …[1].

(2) Sodelovanje pogodbenic Sporazuma je primerno razširiti tako, da se vključi Sklep št. 1926/2006/ES Evropskega parlamenta in Sveta z dne 18. decembra 2006 o uvedbi programa ukrepov Skupnosti na področju potrošniške politike (2007–2013)[2].

(3) Protokol 31 k Sporazumu bi bilo zato treba spremeniti tako, da se omogoči začetek tega razširjenega sodelovanja z učinkom od 1. januarja 2007 –

SKLENIL:

Člen 1

Člen 6 Protokola 31 k Sporazumu se spremeni:

1. Za odstavkom 3 se vstavi naslednji odstavek:

„3a. Države Efte z učinkom od 1. januarja 2007 sodelujejo v naslednjem programu:

– 32006 D 1926 : Sklep št. 1926/2006/ES Evropskega parlamenta in Sveta z dne 18. decembra 2006 o uvedbi programa ukrepov Skupnosti na področju potrošniške politike (2007–2013) (UL L 404, 30.12.2006, str. 39).“

2. Besedilo odstavka 4 se nadomesti z naslednjim:

„Države Efte finančno prispevajo k dejavnostim iz odstavkov 3 in 3a v skladu s členom 82(1)(a) Sporazuma.“

3. Besedilo odstavka 5 se nadomesti z naslednjim:

„Države Efte od začetka sodelovanja v dejavnostih iz odstavkov 3 in 3a polno sodelujejo v odborih ES in drugih organih, ki pomagajo Komisiji ES pri upravljanju ali razvijanju teh dejavnosti.“

Člen 2

Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma*.

Uporablja se od 1. januarja 2007.

Člen 3

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije .

V Bruslju,

Za Skupni odbor EGP

Predsednik

Sekretarja

Skupnega odbora EGP

[1] UL L …

[2] UL L 404, 30.12.2006, str. 39.

* [Navedena ni nobena ustavna zahteva.] [Navedene so ustavne zahteve.]